Esimerkkejä+Puualalta

** Nimet muutettu **
 * Esimerkkejä Puualan laajennetun työssäoppimisen toteutuksesta/am **

** Case 1: ** - ** Puuosaston ** linjan kolmannella vuosikurssilla opiskeleva ”Matti”. Matin opiskelu sujunut kaksi ensimmäistä opiskeluvuotta ryhmän taso huomioon ottaen ”keskinkertaisesti”. Selvästi havaittavissa, että Matilla olisi rahkeita huomattavasti parempaankin, mutta muu ryhmä vie häntä toisaalle ja varsinkin yksi samalta paikkakunnalta kotoisin oleva opiskelija ”Jaakko”, jota ei opinnot tunnu kiinnostavan laisinkaan, ja joka tuntuu olevan sen verran vahva persoona, että saa vietyä muitakin opiskelijoita mukaansa. Oli loppusyksyn aika ja oppilaiden piti etsiä itselleen työssäoppimispaikka, jossa he suorittaisivat kymmenen opintoviikon mittaisen ammatilliset valinnaiset-opintokokonaisuuden näyttöineen. Parivaljakko oli päättänyt etsiä yhdessä yhteisen työssäoppimispaikan, mutta onneksi he eivät tässä onnistuneet, johtuen työnantajien ja meidän opetushenkilöstön tekemästä sopimuksesta, että varsinkaan pienehköihin yrityksiin ei oteta yhtä oppilasta enempää kerrallaan. Näinpä Matti pääsi (opettajan suostuttelulla) yhteen paikalliseen yritykseen yksinään ja Jaakko jäi vielä etsimään omaa työssäoppimispaikkaansa. - Syksy ja työssäoppimisjakso eteni ja paljastui, että Matilla menee työsäoppimisjaksolla erittäin hyvin, paremmin kuin oppilaitoksessa, Jaakolla ei niinkään. Työnantaja oli erittäin tyytyväinen Matilla suoritukseen, varsinkin kun he olivat joutuneet syvästi pettymään aikaisempien oppilaiden edesottamuksiin. Näinpä yhteisellä sopimuksella päätimme jatkaa Matin työssäoppimisjakson pituutta reilulla kuukaudella. Perusteluna tälle oli, että Matin ammattiin opiskelu sujuu paremmin, kun hän saa olla irti huonoa esimerkkiä näyttävästä kaveristaan Jaakosta. Tällä ratkaisulla annamme Matille paremmat mahdollisuudet valmistua ajallaan, paremmilla arvosanoilla ja ennen kaikkea näillä erityisratkaisuilla hänellä on erittäin hyvät mahdollisuudet työllistyä valmistuttuaan ko. yritykseen. - ** Työssäoppimista kertyi yhteensä 34 ov. (koko opisleluaikana) **

- // Matti oli erittäin tyytyväinen saamaansa ”erityiskohteluun”. Hän tuli täsmällisesti työssäoppimispaikalleen, teki työpaikkaohjaajan antamat tehtävät tunnollisesti ja oppi puualan perustutkintoon vaadittavia tietoja ja taitoja paremmin kuin mitä kouluympäristö olisi hänelle antanut/tarjonnut. Kruununa tälle yhteistyö ko. yrityksen kanssa jatkuu tänä päivänäkin hedelmällisenä, eli he ottavat vastakin meiltä oppilaita työssäoppimaan ja ennen kaikkea Matti sai sieltä valmistuttuaan keväällä työpaikan! //

** Case 2: **

=
Jukka on heikkolahjainen opiskelija, jolla myös ongelmia oikean elämänrytmin löytymisen kanssa. Jukalla runsaasti poissaoloja, eikä oppilaitoksessa synny oma-aloitteisesti juuri mitään, ei edes yksinkertaisia harjoitustöitä tule valmiiksi. Luokassa paljon muitakin samankaltaisia opiskelijoita, joten muu ryhmä vielä edesauttaa, jotta opinnot/opiskelu ei tahdo edetä. ====== - Jukan toisella vuodella ollut työssäoppimisjakso sujui kohtalaisesti. Tämän syksyn jakso samassa yrityksessä, jonka saamisen mahdollisti opetushenkilöstön ja yrityksen hyvät yhteiset kasvatukselliset näkökulmat huomioon ottavat yhteistyösuhteet. Yrityksen työtehtävät helpohkoja linja-/sarjatyötehtäviä, joista Jukkakin kykenee suoriutumaan pienellä ohjauksella aika mukavasti. Normaali tämän syksyinen työssäoppiminen sujunut hyvin, paremmin kuin vuosi sitten. Yhteisellä sopimuksella päädyimme jatkamaan Jukan työssäoppimisjakson pituutta. Perusteluina tälle päätökselle oli, että työssäoppimispaikalla hän oppii kuitenkin sen tärkeimmän, eli työelämän pelisäännöt. Katsoimme, että on kaikkien etu, että hän oppii omaksumaan nämä ja siinä samalla lisää ammattispesifisiä asioita, opinnot etenevät ja valmistuminen tapahtuu normiajassa, eikä opinnot jää ”roikkumaan” neljännelle tai peräti viidennelle vuodelle tai pahimmassa tapauksessa keskeytyisi kokonaan. Näitä samaisia pelisääntöjä me olemme koettaneet oppilaitoksessa hänelle ja monelle muullekin takoa ensimmäiset kaksi vuotta, huonoin tuloksin. Työnantajan keinot ovat kerta kaikkiaan niin paljon paremmat:” tuossa on ovi, ei täällä ole pakko olla, jos ei homma kerta huvita. Tee homma kunnolla niin saat mahdollisesti työpaikan jne.” - ** Työssäoppimista kertyi yhteensä __31 ov. (koko opisleluaikana) **

- // Jukka menestyi työssäoppimispaikassaan hyvin, hän tuli täsmällisesti joka päivä työpaikalle, pois lukien hänen muutamat ”sairasppoissaolonsa” Työn kuva yrityksessä oli hyvinkin yksinkertaista linja/sarjatyötä, johon Jukka oli todennäköisesti hyvinkin tyytyväinen, se riitti hänelle ja hänen resursseilleen. Tämän lisäksi, ehkä suurimpana syynä hänen viihtymiseensä ko. yrityksessä oli raha, yritys nimittäin maksoi työssäoppijoilleen oikean suuruisen palkan, lähes ammattimiehen palkkaa! Ilman tätä laajennettua TOP- mahdollisuutta Jukka ei olisi valmistunut normiajassa ja lisäksi Jukkakin sai valmistuttuaan yrityksestä työpaikan, jonka saaminen oli seurausta opettajan ja työpaikan edustajan hyvistä henkilökohtaisista suhteista/yhteistyöstä. Yrityksen edustaja nimittäin edellytti työpaikan saantiin, että tutkintotodistus täytyy olla taskussa, ennen työsopimuksen tekoa. //